নিজস্ব প্রতিবেদন: গাঙ্গুলিবাগানে শপিং মলে বিধ্বংসী আগুন। দমকলের ৬টি ইঞ্জিন আগুন নিয়ন্ত্রণে আনার চেষ্টা করছে। মলের ভিতরে কেউ আটকে রয়েছে কিনা, তাও খতিয়ে দেখা হচ্ছে। শপিং মলের ওপরের আবাসনের বাসিন্দারা চরম আতঙ্কিত। প্রশ্নের মুখে অগ্নি নির্বাপক ব্যবস্থা। পাশেই রয়েছে হাসপাতাল, উল্টোদিকে রয়েছে পেট্রোল পাম্প। ফলে ভয়াবহ পরিস্থিতির আশঙ্কা রয়েছে। মঙ্গলবার দুপুর ১.১০ মিনিট আগে আচমকাই গাঙ্গুলিবাগানের ওই শপিং মলে আগুন লাগে। কালো ধোঁয়ায় অন্ধকার হয়ে যায় চারদিক। দমকলে খবর দেওয়া হলেও, প্রাথমিকভাবে শপিং মহলের ওপরের আবাসনের বাসিন্দারাই আগুন নিয়ন্ত্রণে আনার চেষ্টা করেন। তাঁদের অভিযোগ, শপিং মলে অগ্নি নির্বাপক ব্যবস্থা যথাযথ ছিল না। এদিকে ধোঁয়া ছড়িয়ে পড়ায় আতঙ্কিত হয়ে পড়েন আবাসনের বাসিন্দারা। দমকল আগুন নেভানোর চেষ্টা করছে। ভিতরে কেউ আটকে রয়েছেন কিনা, তাও খতিয়ে দেখা হচ্ছে।